છેલ્લા કેટલાક સમયથી સોશિયલ મિડિયા ઉપર ‘બાળક ચોર’ ગેંગની વાતોથી ફેલાયેલા ‘માસ હિસ્ટીરિયા’ના કારણે વાત સ્વિકારી લેવાઈ અને લોકોના ટોળાં એકત્ર થઈ ગયાં. સ્વાભાવિક રીતે જ ટોળાંને બુદ્ધિ હોતી નથી. ટોળાંએ પોતાના બાળકોના પેટ ભરવા નીકળેલી મહિલાઓને ઢોર માર માર્યો. દસ મિનિટ સુધી ટોળાંના આંતક વચ્ચે મહિલાઓની આંખોમાં ભયનો ઓથાર છવાયો. રિક્ષા ઊંધી પાડી દઈ ટોળું લોહી તરસ્યું બન્યું હોવાનું જણાતું હતું અને ચારેય મહિલાને મોત નિશ્ચિત લાગતું હતું ત્યાં પોલીસ આવી ગઈ. ત્રણ મહીલાનો બચાવ થયો પણ શાંતાદેવીનું મૃત્યુ થયું છે. વાડજ પોલીસ હવે ‘અફવાથી હત્યા’નું સત્ય જાણી આરોપીઓને પકડવા દોડધામ કરી રહી છે.